《送天台邦师》
宋代·杨杰

天台邦公，善琴与诗，时称僧之雄。琴尽古意，诗得古风。

自云天雄景祐中，踪迹犹飘蓬。大淮南北，长江西东。

人之奇者必就见，景之胜者多游从。尔来五六载，不与当时同。

发白体且瘦，所适多疏慵。却担一枝筇，归老天台峰。

作者简介：无为人，字次公，自号无为子。仁宗嘉祐四年进士。神宗元丰中官太常，凡礼乐之事皆预讨论。与范镇议乐有异，多攻之。哲宗元祐中为礼部员外郎，出知润州，除两浙提点刑狱。卒年七十。有《无为集》、《乐记》。